James Brown James Joseph Brown James Joseph Brown, el ze stà un cantante, conpozidor, muzeghista e bałarin statunitense. Considerà una de łe pì inportanti e influenti fegure de ła mùzega de'l XX sècoło , el ze stà un pionier inte l'evołusion de ła mùzega gospel e rhythm and blues, nonché de'l soul, de'l funk, de'l rap, e de ła disco music. Séłebre par ła só esploziva prezensa senica, el ga oparà na sorta de revołusion dei clàseghi aseti mełòdeghi, spostando par ła prima volta l'acento ritmico so'l segondo e so'l cuarto bàter de ła batùa, ansiché, come ch'A jera tìpego, so'l primo e so'l cuarto bàter. El só modo de star so'l palco e el só stiłe i ze stà reciapài da artisti cofà Mick Jagger, Prince e altri. El ze stà l'indoło e el màsemo ispirador de Michael Jackson. El zera conosùo anca co alguni soranomi , intrà i cuałi "Soul Brother Number One", "Mr. Dynamite", "The Hard-est-Working Man in Show Business", "Minister of The New New Super Heavy Funk", "Mr. Please Please Please", "Universal James", "Funky President", "The King of R&B", e el piasè conosùo de tuti, "The Godfather of Soul", el sàntoło del Soul. Inte i ani setanta el ze stà de'l grupo The J.B.'s, sità de frente co nomi alternativi cofà The James Brown Soul Train, Maceo and the Macks e The Last Word. Come grupo a sé stante, i J.B.'s ga sonà anca come de Bobby Byrd, Lyn Collins e altri cantanti. Segondo el sito WhoSampled, James Brown el ze l'artista pì canpionà de tuti i tenpi. ła ło inserise a'l sètemo posto inte ła só łista dei 100 pì grandi artisti de ła storia e al diexemo in cueła dei mejo cantanti. James Joseph Brown, Jr. el ze nasesto so na baraca inte ła canpanja de ła Carolina de'l Sud, anca se l'artista el ga avùo a declarar de èsar nasesto a Macon, in Zeorza. El ze cresùo a Augusta, in Zeorza, in condision de marcà dezazio. El se ga vadanjà da viver łaorando, fin da putèło, come cołù che'l rancurava coton, come łustrascarpe e rancurando łe manse dei soldài neri de stansa in sità. El ze stà infati incargà, non oncora diezene, de procurar aventori par el łupanàr a'l cuało el pare el ghe ło ga dà in "" dopo che tuti do i ze stà zbandonà da ła mujer e mare. El ga scominsià a ezibirse in calche picoło łocałe de ła zona, ma a'l steso tenpo cometendo picołi reati. A 16 ani el ze stà arestà par rapina a man armada e l'è stà recluzo inte'l reformatorio de Toccoa, in Zeorza. Cuì el ga conosesto Bobby Byrd , ła cui fameja ła ga jutà cueła de Brown a oténjerghene el rełaso so ła paroła dopo soło tre ani de detension, a condision che no'l tornase ad Augusta o inte ła contea de Richmond. El ga fazesto calche paso inte'l sport, in partegołar inte'l puziłato e inte'l baseball, ma el ga dovesto retirarse da l'agonizmo a càuza de un insidente a na ganba. El se ga dedicà ałora a tenpo pien a ła mùzega. In partegołar, el se ga pasionà a'l gospel, che'l scoltava in cieza fin da picoło, a'l swing, a'l jazz e a'l rhythm & blues. El ga ezordìo a ła fine dei ani cuaranta inte'l cuarteto vocałe dei , trachegiando anca a ła bateria, a l'organo e a'l pianoforte. A ła metà del desenio sucesivo el ga fondà el só primo grupo, , firmando un contrato co una de łe pì çełebri caxe discografeghe de l'epoca, ła King Records. Spostà dal gospel al rhythm & blues, James Brown riva al suceso inte el 1956 co che saltà suito inte ła hit parade de Billboard . Ze seguìi do album e altri sìngołi come e , che ga otegnesto tuti un gran suceso.